Ma ei taha iialgi unustada, et kannan kristlasena Kristuse nime.
Mida see aga tähendab kanda kellegi nime?
Meid on kutsutud kandma Jumala nime,
kelle igatsus on õnnistada ja lasta kogeda oma soosingut.
Meid on kutsutud kiirgama Teda ja jagama armu.
Mitte ükski teine nimi ei peida endas õnnistusi, soosingut ja armu.
Tänud taas liitumast meiega!
Jätkan täna teemal, mida tähendab kanda Issanda nime.
Tahan, et mõtleksime, mida see tegelikult tähendab,
kui keegi nimetab end kristlaseks.
Kristlaseks peetakse seda, kes on Kristuse tõeline järgija.
Kuid üks on kindel - see on nimi, milles peitub vägi
ja mis saab tuua läbimurdeid ka kõige võimatumatesse olukordadesse.
Seetõttu olen õnnelik,
et võin olla kristlane ja kanda seda nime.
Me jätkame seeriaga "Ei ole ühtki teist nime"
ja täna tahan rääkida Tema nime kandmisest.
Me kanname Tema nime igakord, kui me kas ise,
või keegi teine nimetab meid kristlaseks.
Krist-la-ne.
Huvitav, kuidas see küll muudab maailma meie sees ja ümber?
Kristlaseks olemine mõjutab meid endid,
kuid loodetavasti siiski ka meid ümbritsevat,
sest me oleme ju kristlik kogudus.
Seega kogudusena on meil kohustus muuta maailma meie üle ja ümber.
See tähendab, et me oleme paljuski Jeesuse käed ja jalad.
Me esindame Teda, sest kanname Tema nime.
Huvitav, milline mõju on sel nimel sinu sees ja su elu läbi?
See on oluline küsimus, mida endalt küsida.
Me oleme Jeesuse nime kandjad,
mis tähendab, et oleme Jeesuse Kristuse esindajad.
Ja see on üks tohutu au.
Usun, et muutume vahel Jeesuse nime suhtes
pigem tarbijateks.
Ja ega selles midagi haba ole,
sest Jumala õnnistused ongi sinu jaoks.
On ju palvegi selline: "Issand õnnistagu sind ja hoidku sind,
Issand lasku oma pale paista sinu peale."
Kuid meid pole kutsutud olema ainuüksi tarbijad,
vaid ka selle nime kandjad ja edasi andjad.
Muide, see õnnistuspalve 4Moosese 6 ptk'st
algab õnnistusega: "Ma õnnistan sind!"
See on õnnistus, kui seal räägitakse Jumala armulikkusest
ja Jumala palge paistmisest su üle.
See on õnnistus, kui see räägib rahust ja heaolust.
Ja siis Jumal käskis preestril andaTema nime rahvale,
et Ta võiks neid õnnistada.
See palve algas ja lõppes õnnistusega.
Nii on ka meid kutsutud olema selle õnnistuse kandjaiks.
Me oleme Kõikväelise Jumala esindajad,
nii et viis, kuidas Teda peegeldame,
peaks peegeldama armu, soosingut, õnnistusi ja head käekäiku.
See peaks muutma midagi maailmas meis ja meie ümber.
Olgem need, kes pole isekad selle nime suhtes,
vaid kes elavad oma elu avatud käed tõstetud taeva poole.
Mis tähendab Jumala nime laotamist inimeste üle meie elus ja ümber.
Kui Martin Luther lisas protestantlikule missale
selle õnnistuspalve:
"Issand õnnistagu sind ja hoidku sind
ja lasku oma pale paista sinu üle."
Millal iganes neid sõnu öeldakse ja kuulutatakse,
millal iganes seda õnnistuspalvet palutakse,
me võime võtta selle vastu ja saada osa sellest kõigest.
Kuid küsimus pole vaid selles.
Jah me usume, et Jumal õnnistab ja hoiab meid
ning laseb oma palel paista meie peale;
et Ta on meile armuline ja Ta pale paistab meie üle.
Me usume, et Ta annb rahu ja hea käekäigu
nii me kodus, peres, tööpaigas, kogu me elus ja maailmas.
Jah see tähendab seda kõike, kuid see tähendas ka seda,
et inimesed pidid peale selle saamist minema oma kogukonna keskele,
kandes Tema nime ja uskudes,
et selles nimes peituv õnnistus, arm ja soosing
ulatuvad läbi meie kõigi teistenigi meie ümber.
Nii et kui me jumalateenistuse lõpus kuulutame seda tõotust ja õnnistust,
siis ma usun, et me ka pühendume uskuma,
et see on see nimi, mille Jumal on pannud me üle.
Et Ta on sirutanud oma avatud peod ja pannud selle nime meie üle.
Kuid et see on samas ka nimi, millega me läheme välja teisteni.
Seetõttu sooviks väga,
et me kogudusena võtaks seda väga tõsiselt,
sest lõppeks see on just see, mida Jeesus ise ütles.
Johannese 17:6 rääkis Jeesus Isa Jumalaga.
Vaadake,mida Piibli laiendatud tõlge selle kohta ütleb:
"Ma olen avaldanud Su nime.
Ma olen ilmutanud Sinu üdimat ja tõelist olemust
inimestele, kelle Sina oled andnud mulle maailmast."
Jeesus ütles, et Ta on ilmutanud Jumala kõige üdimat olemust
inimestele, kelle Jumal ise Talle andis.
See on päris suur väljakutse, kui sellele mõelda.
See, et inimesed jälgivad sind
ja sul on ülesanne ilmutada neile Jumalat ennast; Ta ülimat olemust.
Me kanname Teda endas.
Üks teine piiblitõlge ütleb järgmist:
"Ma hääldasin Su loomuse detailselt tähthaaval välja
kõigile meestele ja naistele, kelle Sa mulle andsid.
Nad olid algselt Sinu omad, kuid siis Sa andsid nad mulle
ja nad on täitnud kõike seda, mida Sa ütlesid."
Jeesus ütles: "Ma hääldasin Su loomuse detailselt tähthaaval välja."
Minu kogemus selle koguduse pastorina on see,
et te olete ustav kogudus.
Te olete ustav kogudus ja Jumal avab meile uksi.
Ma ei suuda ikka ja jälle ära imestada kõiki neid uksi, mida Ta avab.
Me Hillsongi kogudus on hetkel puupüsti täis
ja sama lugu kordub ka igal pühapäeva õhtul.
Inimesed tulevad, täidavad selle paiga,
paljud saavad päästetud ja üldse juhtub imelisi asju.
Ülistus on lihtsalt imeline!
Nii et ma ei saa kordagi tulla siia
olemata lummatud sellest Jumala õnnistusest.
Nendest ustest,
mille Ta on avanud meile nii mitmetel eriviisidel.
Jeesus rääkis ustavast kogudusest.
Ta rääkis sellest Ilmutuse raamatus, kui mainis Filadelfia kogudust.
Vaatame koos Ilmutuse 3:7 peituvat tõotust, mille Jeesus andis.
"Ja Filadelfia koguduse inglile kirjuta:
Nõnda ütleb Püha, Tõeline, kelle käes on Taaveti võti,
kes avab, ja ükski ei lukusta, ning lukustab, ja ükski ei ava:
Ma tean su tegusid!
Ennäe, ma avasin su ees ukse, mida ükski ei suuda lukustada.
Sul on vähe jõudu, kuid sa oled hoidnud tallel mu sõna
ega ole salanud..." Mida?
"Mu nime."
Sa pole salanud mu nime.
Jumal tunnustas neid läbi Jeesuse nende ustavuse eest
ja ütles, et Ta avab neile uksi, mida ükski inimene ei saa sulgeda.
Seda seetõttu, et nad ei olnud salanud Tema nime.
Usun, et Jeesuse nimi avab uksi tänapäevalgi.
Mida me usume käesoleva ja tuleva aasta ning aegade kohta?
Jumal avab isegi meile, kui kogudusele, imelisi uksi,
kuid uskugem, et Ta saab avama veelgi suuremaid
läbi Jeesuse nime.
See oli nimi, mille kaudu Peetrus sai tuua
õnnistust, armu ja soosingut jalutule mehele.
Läbi selle nime sai see jalutu
minna sinna, kus ta kunagi käinud polnud
ja teha asju, mida ta kunagi teinud polnud.
Jeesuse nimel ja nime läbi.
Jeesuse nimi rajab ka kindla aluse.
Vahel meil pole aimugi, kus me oma eludega oleme.
Olen tänulik, et Jumal on pannud oma nime mu üle,
sest mul pole aimugi, kus ma ilma Temata oleks.
Olles omapäi võiksin ma olla täiesti lootusetu.
Käisime hiljaaegu Bobbiega Ugandas
ja arst käskis meile enne seda võtta malaaria vastaseid tablette.
Meil on konkreetne korraldus võtta iga päev koos toiduga 1 tablett.
Nii et see sai kui seaduseks -
iga päev 1 tablett malaaria vastast rohtu.
Lisaks sellele pidin neid ka võtma nädal peale reisilt naasemist.
See rohupurk oli meil magamistoas kummuti peal
ja ma märkasin korraga, et sinna oli midagi kirjutatud.
Lähemalt vaadates selgus, et tegu oli põletiku vastase rohuga.
See oli pärit juba sellest ajast, kui olin oma pahkluud vigastanud,
kuid ma võtsin seda heas usus edasi ka Ugandas olles,
arvates, et see on malaaria vastu.
Kuid hea uudis on see, et mul pole enam mingit paistetust!
Halb uudis on aga see, et võin olla nakatunud malaariasse.
Einoh tõsiselt!
Piiblis oli see jalutu mees,
kes võis minna sinna, kus varem käinud polnud.
Ta võis minna sisse Ilusast väravast otse Jumala ligiollu ja plaanide sisse.
Võis käia, kus kunagi käinud polnud ja teha, mida kunagi teinud polnud.
Hüpata, karata ja kiita Jumalat.
Samas on elus nii palju inimesi, sh kristlasi,
kes elavad oma elu kui uitades,
teadmata isegi, kuhu nad on teel, või mida nad teevad.
Seetõttu tahan julgustada sind mõistma Tema nime kandmise mõju,
sest see annab su elule ühe eesmärgi ja suuna
ning tunde, et see liigub kuhugi suunas.
Isegi siis, kui ajad oma tavalisi asju ja elad oma igapäeva elu -
sel kõigel on suurem väärtus, kuna Ta on pannud oma nime su üle.
Seeläbi oled sa Jumala kandja ja esindaja.
Jumala, kes tahab õnnistada ja tuua armu ning soosingut,
tuua rahu ja head käekäiku.
Seda kõike neile, kes elavad sinu maailmas.
Filadelfia kogudus oli ustav ega salanud Tema nime.
Ja vaata nüüd seda tõotust s 12, mille Jumal neile andis.
Ilmutuse 3:12
"Kes võidab, selle teen ma sambaks oma Jumala templis
ja enam iialgi ei lähe ta sealt välja,
ning ma kirjutan tema peale oma Jumala nime
ja oma Jumala linna, uue Jeruusalemma nime,
mis tuleb maha taevast minu Jumala juurest,
ning oma uue nime.
"Kellel kõrv on, see kuulgu, mida Vaim ütleb kogudustele!"
Jumal nimetab siin Filadelfia koguduse inimesi
sammasteks.
Seal koguduses oli palju sambaid.
Nad olid usaldusväärsed, ustavad inimesed.
Inimesed, kes austasid Jumalat ja seadsid Ta kõiges esikohale.
See oli see, mille järgi neid tunti.
Nad olid ustavad, austasid Jumalat ja panid Ta esikohale oma elus,
mispeale Jumal lubas neile avatud uksi.
See oli tõotus sellele kogudusele,
aga Jumal on avanud palju uksi meiegi jaoks.
See avaldub mitmel erineval moel.
Nii näiteks on Hillsong United esinenud 2 õhtul täis staadionile
Manilas, Filipiinidel.
Nendega on kaasas Hollywoodi võttemeeskond,
kes filmib dokfilmi Hillsong United'st,
mis räägib imelise loo Hillsongi kogudusest
ja mida hakatakse näitama üle kogu maailma.
Nii et erinevaid asju sünnib erinevatel tasemetel,
mis kõik peegeldavad meie koguduse välist mõju.
Kuid ma usun, et Jumal avab uksi ka me koguduse siseselt.
Jagasin u 1,5 a tagasi ühele külalispastorile,
kes me koguduses jutlustamas käis,
kuidas meil on probleeme ühe me linnakogudusega,
millele me pole uut hoonet leidnud,
aga kus nädalas peetakse 8 teenistust.
Valasin oma südame välja ta ees,
kuid ta vaatas mulle vähimagi kaastundeta otsa ja ütles:
"Ma usun, et Jumal annab teile uusi krunte ja uusi hooneid."
Ma haarasin sellest kinni ja teate, vähemalt 1 ime on sündinud!
Meie kogudusele Stockholmis anti 1100-kohaline hoone
Stockholmi Põhja osas.
Jumal avab meile uksi ja teate, miks?
Aga seetõttu, et nii nagu Filadelfia koguduses,
nii kannavad meiegi koguduses paljud Tema nime hästi.
Te olete ustavad ja usaldusväärsed.
Te austate Jumalat ja seate Ta esikohale.
Te olete alati olemas.
Te olete rahvas, kes pole lihalik.
Ma olen olnud selle koguduse pastor pikka aega.
Ma tunnen teid ja olen nii tänulik, et olete olemas.
Osad teist on alles noored,
kuid teis on juba see usaldusväärsuse ja ustavuse vaimsus.
Ja Jumal on tõotanud, et Ta avab selle peale uksi.
Seetõttu tahan mõne hetke pärast sirutada välja oma avatud käed,
tehes seda suurima hea meelega,
et paluda nii teie üle siin,
kui kõigi me koguduste üle üle maailma.
Tahan paluda seda imelist palvet ja tõotust te üle,
uskudes samas, et Jumal saab avama uksi te elus.
Avama uksi te peres
ja asjades, milleks Ta teid on kutsunud.
Imelisi uksi, mida ükski inimene ei saa sulgeda.
Kui Ta ise on öelnud, et keegi ei saa neid sulgeda,
siis järelikult leidub neid,
kes tahaksid sulgeda Jumala poolt avatud uksi.
Me võime küll kogeda vahel tagakiusu, rõhumist või väljakutseid,
kuid me otsustame uskuda,
et isegi kui Saatan püüab sulgeda teatud uksi,
avab Jumal kõik uksed sel moel, et neid pole võimalik sulgeda!
Jeesuse nimel.
Neid pole võimalik sulgeda
tänu Kõikväelise Jumala tõotusele ja väele.
Tänu Jumalale Tema sammaste eest koguduses,
kes on südame ja hingega asja juures.
Tänu Jumalale selle eest, et võtate vastutust.
Et teate, millal püsti tõusta ja olla arvestatav, Jeesuse nimel.
Nii et kõigest sellest lähtuvalt
las ma paluda selle palve me koguduse üle,
kus me kuulutame 4Moosese 6 ptk's välja toodud tõotust,
et Jumal panneb oma nime te üle
ja avab teile uksi, Jeesuse nimel.
Me hüüame: püha on see nimi!
Püha, püha, püha on Tema nimi.
Hea sõber, milliseid uksi sa ootad, et Jumal avaks su heaks?
Ajal, mil me nüüd kuulutame ja palume Jumala armu ja õnnistusi;
Jumala rahu, heaolu, varustatust ja kaitset.
Tema on su hoidja!
Ta kannab su eest hoolt ja katab su seljatagust.
Ta läheb sinu eel.
Lihtsalt tõsta oma käed Jumala ees;
selle püha nime ees, mis on nimi üle kõigi nimede.
Jeesuse nimi.
Ja tõstes nüüd oma käed, tahan paluda:
Issand õnnistagu sind ja hoidku sind,
Issand lasku oma pale paista sinu peale
ja olgu sulle armuline!
Issand tõstku oma pale sinu üle ja andku sulle rahu!
Jumal, pane oma nimi oma rahva peale
ja ma tänan Sind Su tõotuse eest, et Sa õnnistad oma rahvast,
Jeesuse nimel.
Me usume, et Sinu armu, õnnistuste ja tõotuste väes
saavad avanema erinevad uksed.
Me usume avanevatesse ustesse, mida keegi ei saa sulgeda.
Ja ükskõik, milliseid pingeid ja tagakiusu me ka ei kogeks,
ükskõik, mis me vastu ka ei tõuseks -
ükski põrgu vägi ei saa panna vastu Jeesuse nimele!
Mitte ükski nimi ei saa seista vastu Tema nimele!
Me täname Sind, Jeesuse nimel.
Seda on püütud küll tõlgendada ja selle põhjal prohveteerida,
kuid samas on need sageli vaid spekulatsioonid.
Me mõistame seda kõike lõpuni alles siis,
kui ise üks päev igavikus oleme.
Kuid üks on kindel -
Jeesus kõneles läbi apostel Johannese
Patmose saarel, kus Johannest vangis hoiti.
Jeesus andis väga selged sõnumid teatud Uue Testamendi kogudustele.
Üks neist oli Filadelfia kogudus,
keda Jeesus hindas nende ustavuse pärast.
Nad olid usaldusväärsed
ja Jeesus nimetas neid kui templi sammasteks.
Nende järjepidevus ja usaldusväärsus ning ustavus selles, mida nad tegid,
tingis selle, et Jumal hakkas avama neile uksi.
Usun, et kui ka sina elad järjepidevalt Jumalale,
avab Ta sulle üleoomulikke uksi ja radikaalseid võimalusi,
mida sa poleks osanud uneski ette näha.
Elu, mis teenib Jeesust, saab looks ja tunnistuseks,
mis on täis Jumala ustavust.
Jumal austab ustavust.
Seetõttu tahan julgustada sind juurduma.
Kui oled kusagil kohalikus koguduses - juurdu seal.
Ole oma eluski kindel ja juurdunud ja mitte siia-sinna pendeldav,
sest esimesega kaasneb avatud uste tõotus.
Mu palve on, et Jumal avaks sulle erinevate võimaluste uksi;
uute alguste uksi, mida sa poleks osanud lootagi.
Ta ütleb oma Sõnas,
See tähendab seda, et vahel leidub inimesi,
või ka vaimseid jõude,
kes püüavad sulgeda uksi, mida Jumal tahab avada.
Kuid Jumal on tõotanud, et tagakius ja rõhumine ei loe midagi,
kuna Jumal avab uksi,
mida ei sina ega ka keegi teine ei saa sulgeda.
Miks?
Sest Ta ütles Ilmutuse raamatus ustavale Filadelfia kogudusele,
et Ta on andnud neile oma nime.
Ja sel nimel on vägi üle kõigi teiste nimede.
Usun, et inimeste märkamine enda ümber
võib vahel olla üsna raske.
Kuid hetkel, mil' otsustad neid märgata,
avaneb sul ka võimalus lohutada või julgustada kedagi,
mis omakorda julgustab sind ennast
ja aitab sind sinu enda olukordades.
Mäletan, kui mängisin ühel õhtul ühes baaris kitarri
ja mul avanes võimalus rääkida ühe abielupaariga.
Nad olid lõpuks ainukesed, kes olid sinna veel jäänud.
Pikk jutt lühikeseks - mul oli võimalus paluda selle naisega koos
ja ta võttis Jeesuse vastu oma ellu.
See oli täiega vinge
ja ma olin nii tänulik, et sain paluda koos temaga.
Mõni nädal hiljem komistasin ühe ajalehe artikli otsa,
kus oli juttu samast paarist.
Nad olid osa narkovõrgustikust ja nad tapeti,
kuna nad tahtsid sealt välja saada.
Nähes nende pilti ajalehes, olin täiesti hämmingus.
Olin ju alles äsja palunud koos selle naisega!
Tol õhtul tegin vaid seda, mida olin alati teinud -
pakkinud peale esinemist oma asju kokku.
Kuid Jumal kasutas seda hetke, et muuta nende elusid.
Jumal tahab puudutada inimesi igal päeval ja hetkel.
Mina võin neist ju tänaval mööda kõndida,
kuid Jumala igatsus on puudutada neid.
Võimalik, et ma olen maganud maha miljoneid võimalusi,
kuid see üks juhus kinnitas mulle,
et ükskõik, kes ja ükskõik, millal võib tegelikult kohtuda Jeesusega.
Kui mäed langevad ja tormid möllavad
Oled Sina minuga
Kui kogu loodu laguneb koost
Hingab mu hing siiski Sinu armus
Ma lähen läbi tule püstipäi
ja mu vaim saab elustatud Sinu loos
Ma vaatan ristile, kus hääbuvad mu läbikukkumised
Sinu aulise armu valguses
Las kõik varemed tärgata ellu
Sinu nime ilu sees
Tõustes taas tuhast
Jumal, Sa valitsed igavesti
Mu hing leiab varju Su tiivasulgede all
Ma armastan Sind igavesti
ja igavesti laulan Sul
Kui maailm saab õõnestatud
Hoiab mu lootus ikka kinni Su tõotusest
Ja kui mu julgus saab otsa
Lase mu südamel leida jõudu Su ligiolus
Ma lähen läbi tule püstipäi
ja mu vaim saab elustatud Sinu loos
Ma vaatan ristile, kus hääbuvad mu läbikukkumised
Sinu aulise armu valguses
Las kõik varemed tärgata ellu
Sinu nime ilu sees
Tõustes taas tuhast
Jumal, Sa valitsed igavesti
Mu hing leiab varju Sinu tiivasulgede all
Ma armastan Sind igavesti
ja igavesti laulan Sul
See lootus, mis mul on, on ankruks mu hingele -
ühtaegu kindel ja vankumatu.
See viib mind siit maisest Jumala ligiollu igavikus,
kui me vaid siiralt usuksime,
et Tema nimi on kõrgeim
ja Tema Sõna on vägevaim
ning et mõlemad need asjad ankurdavad kogu me usu.
Minu tõeline identiteet ei tugine enam mu tublidusele,
tegudele, päritolule, minevikule, tulevikule ega staatusele
Need ei määratle enam, kes ma olen, vaid evangeelium teeb seda.
Järgmine peatus on 2 min pärast.
Suur tänu, et olid vaatamas - see tähendab palju mu jaoks.
See saade jõuab üle maailma u 200 erineva maa ja keeleni,
nii et see on suur au ja eesõigus jagada seda saadet teie kõigiga.
Võid soovi korral minuga Twitteris ühendust võtta,
jättes oma kommentaari.
Ole õnnistatud ja ilusat uut nädalat sulle!
Tea, et Jumal on sinu poolel!
Tõlge: Anne-Ly Raukas